5.4. Valsts budžeta investīciju projektu finansēšana 2024. gadā

**Valsts budžeta izdevumi investīcijām**

**I. Informācija par nozīmīgākajiem valsts budžeta investīciju virzieniem 2024. gadā**

Saskaņā ar Likumā par budžetu un finanšu vadību noteikto budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem.

Valsts budžeta finansējums investīciju projektu īstenošanai 2024. gadā plānots **974,6** milj. *euro* jeb 2,1% apmērā no IKP, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **247,3** milj. *euro* apmērā. Paredzētais valsts budžeta ieguldījums investīcijām ir par 205,3 milj. *euro* jeb 26,7% lielāks, salīdzinot ar investīciju apjomu 2023. gada budžetā.

***5.5. attēls* Valsts budžeta izdevumi investīcijām no 2023. līdz 2026. gadam, milj.*euro***

***5.6. attēls* Valsts budžeta izdevumi investīcijām funkcionālā sadalījumā 2024. gadam, milj. *euro***

**01. Valsts prezidenta kanceleja**

Valsts budžeta finansējums investīciju projektu īstenošanai resorā 2024. gadā plānots **0,03** milj. *euro*. Paredzētais valsts budžeta ieguldījums investīcijām ir par 0,08 milj. *euro* jeb 72,2% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks uzlabota IT infrastruktūra un palielināta tās noturība pret krīzes situācijām.

**IKT pilnveidošana un tehniskā nodrošinājuma uzlabošana:**

*mērķis* – nodrošināt IKT tehnisko pilnveidošanu;

*sagaidāmais rezultāts* – uzlabota IT infrastruktūra un palielināta tās noturība pret krīzes situācijām, veikti uzlabojumi dokumentu pārvaldības sistēmā, nodrošinātas nepieciešamās tehnoloģiskās iekārtas darbinieku darba pienākumu veikšanai.

**02. Saeima**

Valsts budžeta finansējums investīciju projektu īstenošanai resorā 2024. gadā plānots **1,8** milj. *euro*. Paredzētais valsts budžeta ieguldījums investīcijām ir par 0,2 milj. *euro* jeb 8,0% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks atjaunotas inženierkomunikācijas, atjaunotas un attīstītasinformācijas un komunikāciju tehnoloģiju sistēmas un infrastruktūra.

**1. Saeimas drošības risinājumu pilnveidošana:**

*mērķis* – modernizēt dažādas drošības sistēmas un risinājumus, pilnveidot atbilstoši datu aizsardzības prasībām un mūsdienu tehnoloģiskajām iespējām;

*sagaidāmais rezultāts* – novecojošu vai nepilnvērtīgu risinājumu aizvietošana ar jauniem un moderniem risinājumiem, sistēmas elementiem.

**2. Saeimas IKT attīstība un modernizācija:**

*mērķis* – modernizēt Saeimas sēžu stenogrammu sagatavošanu, kā arī Saeimas konferenču sistēmu;

*sagaidāmais rezultāts* – attīstīts automatizētās transkribēšanas risinājums, ieviests bezvadu mikrofonu risinājums, iegādāti papildu displeji un perifērijas iekārtas, iegādātas mūsdienu drošības un lietojamības prasībām atbilstošas konferenču iekārtas.

**3. Saeimas infrastruktūras sakārtošana:**

*mērķis* – uzlabot ugunsdrošību, nodrošināt nepārtrauktu un garantētu siltumapgādi, atjaunot Saeimas autobāzes autoparku;

*sagaidāmais rezultāts* – sagatavots automātiskās ugunsgrēka atklāšanas un signalizācijas sistēmas projekts Skanstes ielā 6, Rīgā, ierīkota siltumtrase un siltummezgls Saeimas Autobāzē Skanstes ielā 6, Rīgā un iegādāti jauni transportlīdzekļi.

**03. Ministru kabinets**

Valsts budžeta finansējums investīciju projektu īstenošanai resorā 2024. gadā plānots **0,4** milj. *euro* tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **0,01** milj. *euro* apmērā. Paredzētais valsts budžeta ieguldījums investīcijām ir par 0,4 milj. *euro* jeb 45,1% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks uzlabots kopējais IKT aprīkojums un darbības nodrošinājums, veikti uzlabojumi Tiesību aktu portālā (TAP) un Valsts un pašvaldību iestāžu tīmekļvietņu vienotās platformā (TVP).

**1. IKT kiberdrošības pasākumi:**

*mērķis* – darbs drošā vidē;

*sagaidāmais rezultāts* – uzlabota kopējā Valsts kancelejas IKT infrastruktūra un palielināta tās noturība pret krīzes situācijām.

**2. Informācijas sistēmu pilnveidošanas darbi:**

*mērķis* – darbs drošā vidē;

*sagaidāmais rezultāts* – veikti uzlabojumi Tiesību aktu portālā (TAP) un Valsts un pašvaldību iestāžu tīmekļvietņu vienotās platformā (TVP).

**04. Korupcijas novēršanas un apkarošanas birojs**

Valsts budžeta finansējums investīciju projektu īstenošanai resorā 2024. gadā plānots **0,05** milj. *euro*. Paredzētais valsts budžeta ieguldījums investīcijām ir par 0,3 milj. *euro* jeb 87,9% mazāks, salīdzinot ar investīciju apjomu 2023. gada budžetā.

2024. gadā investīcijas tiks novirzītas Biroja darbības nodrošināšanai.

**08. Sabiedrības integrācijas fonds**

Valsts budžeta finansējums investīciju projektu īstenošanai 2024. gadā plānots 0,02 milj. *euro*. Paredzētais valsts budžeta ieguldījums investīcijām ir par 0,2 milj. *euro* jeb 92,4% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks sekmēta e-pārvaldības attīstība un mūsdienīgu informācijas un komunikācijas tehnoloģiju risinājumu ieviešana resorā.

**Informācijas un komunikācijas tehnoloģiju risinājumu ieviešana resorā:**

*mērķis* – efektivizēt darba procesu;

*sagaidāmais rezultāts* – darba efektivitātes un pakalpojumu sniegšanas efektivitāte.

**09. Sabiedrisko pakalpojumu regulēšanas komisija**

Valsts budžeta finansējums investīciju projektu īstenošanai resorā 2024. gadā plānots **0,3** milj. *euro*. Paredzētais valsts budžeta ieguldījums investīcijām ir par 0,2 milj. *euro* jeb 103,5% lielāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks nodrošināta datorprogrammu un licenču iegāde, komersantu informācijas ievades un apstrādes sistēmas (IIAS) izmaiņu pieprasījumu ieviešana, ka arī datortehnikas, sakaru un citas biroja tehnikas iegāde.

**IKT infrastruktūras un darba vides pilnveidošana:**

*mērķis* – nodrošināt izdevumus pamatkapitāla veidošanai, IKT pilnveidošanai;

*sagaidāmais rezultāts* – darbinieku nodrošināšana ar nepieciešamo datortehniku darba pienākumu veikšanai.

**10. Aizsardzības ministrija**

Valsts budžeta finansējums investīciju projektu īstenošanai resorā 2024. gadā plānots **365,9** milj. *euro* tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **3,7** milj. *euro* apmērā. Paredzētais valsts budžeta ieguldījums investīcijām ir par 93,6 milj. *euro* 34,4% lielāks, salīdzinot ar investīciju apjomu 2023. gada budžetā.

Nodrošināt ilgtspējīgu NBS spēju attīstību un Latvijas karavīru dalību starptautiskajās misijās un operācijās saskaņā ar aktuālo NBS attīstības plānu un aizsardzībai pieejamo finansējumu, sekmējot nacionālās aizsardzības industrijas attīstību. Nodrošināt nepieciešamās militārās infrastruktūras attīstību un uzturēšanu. Stiprināt valsts kiberdrošību un nacionālās kiberaizsardzības spējas, lai pilnveidotu noturību pret kiberuzbrukumiem. Turpināt NBS nodrošinājuma jomas efektivizāciju, pakāpeniski ieviešot nodrošinājuma reformu un digitālos risinājumu visos apgādes un nodrošinājuma līmeņos. Attīstīt visaptverošās valsts aizsardzības sistēmu un informēt sabiedrību par rīcību krīzes situācijās. Veicināt jauniešu piederības sajūtu Latvijai, attīstot kritisko domāšanu un pilsonisko apziņu (turpināt valsts aizsardzības mācības ieviešanu izglītības sistēmā un Jaunsardzes kustības attīstību). Turpināt un pilnveidoti ieviest valsts aizsardzības dienestu, nodrošinot iesaukumiem nepieciešamos materiāltehniskos līdzekļus, infrastruktūru un atbalstu, lai sekmētu efektīvu un modernu mācību procesu, stiprinātu valsts aizsardzību un iegūtu pilsoņus ar militārām pamatiemaņām un apziņu par savas valsts vērtību.

**1.** **NBS kaujas spēju stiprināšana un attīstība atbilstoši ģeopolitiskajiem izaicinājumiem (tajā skaitā pilnveidot noturību pret kiberuzbrukumiem):**

*mērķis* – nodrošināt ilgtspējīgu NBS spēju attīstību un Latvijas karavīru dalību starptautiskajās operācijās saskaņā ar aktuālo NBS attīstības plānu un aizsardzībai pieejamo finansējumu, sekmējot aizsardzības industrijas attīstību;

*sagaidāmais rezultāts* – pilnveidotas kaujas spējas un prasmes, sasniedzot pilnu kaujas gatavību, spēju reaģēt uz jebkāda veida apdraudējumu, tajā skaitā kiberuzbrukumiem.

**2. militāro uzdevumu izpildei nepieciešamās infrastruktūras attīstība un uzturēšana:**

*mērķis* – nodrošināt Zemessardzes un NBS spēju attīstībai nepieciešamo infrastruktūru, stiprināt sadarbību ar vietējām pašvaldībām, ieguldīt reģionālās infrastruktūras attīstībā un pilnveidē;

*sagaidāmais rezultāts* – izveidota infrastruktūra NBS un Zemessardzes uzdevumu izpildei; uzturēti un apsaimniekoti Aizsardzības ministrijas valdījumā esošie nekustamā īpašuma objekti.

**3. NBS nodrošinājums ar materiāltehniskajiem līdzekļiem un apgādes pilnveidošana:**

*mērķis* – NBS apgādes ar materiāltehniskajiem līdzekļiem efektivizācija, pakāpeniski ieviešot nodrošinājuma reformu un digitālos risinājumu visos apgādes un nodrošinājuma līmeņos;

*sagaidāmais rezultāts* – sasniegts nodrošinājuma vienveidīgums, samazinātas uzturēšanas un remonta izmaksas, atvieglots apmācības un apgādes process.

**4. Visaptverošas valsts aizsardzības ieviešana:**

*mērķis* – attīstīt visaptverošās valsts aizsardzības sistēmu, pilnveidot izpratni par nozaru ministriju un vietējo pašvaldību lomu aizsardzības sistēmā;

*sagaidāmais rezultāts* – visaptverošā valsts aizsardzības sistēmā iesaistītajiem ir izpratne par rīcību krīzes situācijās.

**5. Jauniešu piederības sajūtas Latvijai un pilsoniskās apziņas veicināšana:**

*mērķis* – valsts aizsardzības mācības ieviešanu izglītības sistēmā un Jaunsardzes kustības attīstību, veicinot jauniešu piederības sajūtu Latvijai, attīstot kritisko domāšanu un pilsonisko apziņu;

*sagaidāmais rezultāts* – jauniešiem ir paaugstinājusies pilsoniskā apziņa un piederības sajūta Latvijai.

**6. Vals****ts aizsardzības dienesta (**turpmāk – **VAD) pilnveidošana:**

*mērķis* – stiprināt valsts aizsardzību un dotu iespēju ikvienam Latvijas pilsonim iespēju apgūt jaunas prasmes, iemaņas un zināšanas par aizsardzības nozari, kā arī veidot pamatu savas profesionālās karjeras tālākai attīstībai;

*sagaidāmais rezultāts* – stiprināta valsts aizsardzība un iegūti pilsoņi ar militārām pamatiemaņām un apziņu par savas valsts vērtību.

**11. Ārlietu ministrija**

Valsts budžeta finansējums investīciju projektu īstenošanai resorā 2024. gadā plānots **1,7** milj. *euro*. Paredzētais valsts budžeta ieguldījums investīcijām ir par 0,04 milj. *euro* jeb 2,4% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks uzlabota IKT sistēmas noturība pret krīzes situācijām, kā arī tiks uzlabota konsulāro un citu pakalpojuma pieejamība un caurskatāmība.

**IKT funkcionalitātes nodrošināšana un pārvaldības spēju stiprināšana:**

*mērķis* – uzlabot kopējo IKT sistēmu noturību pret krīzes situācijām, nodrošinot nepieciešamo iekārtu un programmatūras uzturēšanu, kā arī uzlabot pakalpojumu pieejamību un caurskatāmību;

*sagaidāmais rezultāts* – IKT funkcionalitātes stiprināšana, tajā skaitā arī konsulāro un citu iekšējo pakalpojumu pilnveidošana, padarot tos klientam ērtākus, pieejamākus un operatīvākus.

**12. Ekonomikas ministrija**

Valsts budžeta finansējums investīciju projektu īstenošanai resorā 2024. gadā plānots **6,3** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **0,1** milj. *euro* apmērā. Paredzētais valsts budžeta ieguldījums investīcijām ir par 1,7 milj. *euro* jeb 37,4% lielāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks nodrošināta datu informācijas sistēmu izstrāde, pilnveide un uzlabošana, IKT risinājumu izstrāde, Konkurences padomes (turpmāk – KP) kapacitātes stiprināšana.

**1. Statistiskā lauku saimniecību reģistra modernizācija:**

*mērķis* – nodrošināt Statistiskā lauka saimniecību reģistra modernizāciju, lai īstenotu lauksaimniecības statistikas ietvarregulu prasības;

*sagaidāmais rezultāts* – izstrādāts mūsdienīgs un drošs Statistiskā lauka saimniecību reģistrs operatīvai lauksaimniecības statistikas datu nodrošināšanai, uzlabojot informācijas kvalitāti, tādējādi veicinot konkurētspējīgu un ilgtspējīgu nozares attīstību.

**2. Statistikas ražošanā izmantojamo datu apstrādes risinājumu pilnveide:**

*mērķis* – nodrošināt ērtus un modernus risinājumus oficiālās statistikas datu vākšanai, apstrādei un izplatīšanai;

*sagaidāmais rezultāts* – pilnveidoti esošie datu apstrādes risinājumi, veicinot administratīvā sloga respondentiem samazināšanos un statistikas datu sagatavošanas efektivitātes paaugstināšanos.

**3. IT infrastruktūras atjaunošana statistiskās informācijas nodrošināšanai:**

*mērķis* – nodrošināt darba procesam nepieciešamo infrastruktūru;

*sagaidāmais rezultāts* – ar nepieciešamo infrastruktūru nodrošināts statistiskās informācijas atjaunināšanas darba process.

**4. Esošās IT sistēmas pilnveidošana un tālākā attīstība atbilstoši Patērētāju tiesību aizsardzības centra (**turpmāk – **PTAC) jaunajām funkcijām:**

*mērķis* – pilnveidot un attīstīt PTAC esošās IT sistēmas atbilstoši jaunajām funkcijām;

*sagaidāmais rezultāts* – PTAC funkciju nodrošināšanai pilnveidota, attīstīta, ērta informācijas sistēma.

**5. Nemateriālo ieguldījumu (video sižetu, tīmekļa vietņu, u.c.) izveide** **eksporta veicināšanai, investīciju piesaistei un valsts tēla veidošanai:**

*mērķis* – nodrošināt eksporta, investīciju un valsts tēla popularizējošus pasākumus;

*sagaidāmais rezultāts* – informatīvie, izglītojošie, pieredzes stāstu un reklāmveida video sižeti veicina eksportu, investīciju piesaisti un valsts tēla popularizēšanu.

**6. Projekta “Vienotas darba vides izveide visā Ekonomikas ministrijas resorā” ietvaros ieviestā IKT risinājuma uzturēšanas nodrošināšana:**

*mērķis* – veicināt digitālās transformācijas pilnvērtīgas izmantošanas iespējas;

*sagaidāmais rezultāts* – pilnveidoti un attīstīti EM izmantotie IKT risinājumi darbības procesu digitalizēšanai (t.sk. procesu pārveides, attālinātā darba, mākslīgā intelekta, lielo datu un mākoņa risinājumu izmantošana).

**7. Būvniecības informācijas sistēmas (**turpmāk - **BIS) pilnveide:**

*mērķis* – uzturēt būvniecības procesu un BIS attīstītos risinājumus; būvniecības nozares produktivitātes un būvniecības pakalpojumu kvalitātes uzlabošana – automatizēta un vienkāršota datu apmaiņa starp būvniecības procesa dalībniekiem, samazinot patērēto laiku būvniecības procesa nodrošināšanai un datu sagatavošanai un to ievadei;

*sagaidāmais rezultāts* – administratīvā sloga mazināšana, caurskatāmība, uzticamība, drošība, ātrums un ērtums.

**8. Aizsargātā lietotāja datu informācijas sistēmas (ALDIS) pilnveide:**

*mērķis* – mazināt administratīvās izmaksas un radīt daudz elastīgāku pakalpojuma sniegšanas sistēmu vairāk nekā 150 000 iedzīvotājiem;

*sagaidāmais rezultāts* – iespēja automātiski identificēt atbalsta saņēmējus un aprēķināt atbalsta apjomu.

**9. Enerģētikas politikas īstenošanas monitorings un ziņošanas sistēmas īstenošana, IKT risinājumu izstrāde:**

*mērķis* – sagatavot divgadu progresa ziņojumu, normatīvajā regulējumā noteikto mērķu un pienākumu izpildes uzraudzībai un kontrolei nepieciešamo datu iegūšanai izveidot IKT risinājumus – Energoresursu informācijas sistēmas (turpmāk - ERIS) paplašināšanu, sasaisti ar enerģētikas modelēšanas u.c. sistēmām, kā arī nodrošināt šo risinājumu uzturēšanu un nepārtrauktu pilnveidošanu;

*sagaidāmais rezultāts* – iespēja samazināt administratīvajam procesam paredzētos izdevumus un laiku, izstrādājot IKT risinājumu.

**10. ERIS ilgtspējas apliecinājumu un emisiju aprēķina rīka funkcionalitātes izstrāde:**

*mērķis* – izstrādāt ERIS jaunas funkcionalitātes degvielas piegādātāju atbilstības apliecināšanas dokumentu un biomasas kurināmā un biogāzes izmantošanas komersantu atbilstības apliecināšanas dokumentu iesniegšanai un apstrādei, SEG emisiju aprēķina rīka izstrādei (sistēmas moduļa pilnveide);

*sagaidāmais rezultāts* – izstrādāts IKT risinājums, nodrošinātas iespējas apmēram 80 degvielas piegādātāju atbilstības apliecināšanas dokumentu iesniegšanai un apstrādei, kā arī apmēram 30 biomasas kurināmā un biogāzes izmantošanas komersantu atbilstības apliecināšanas dokumentu iesniegšanai un apstrādei.

**11. KP kapacitātes stiprināšana, nodrošinot iespēju efektīvāk izpildīt konkurences noteikumus un uzraudzīt iekšējā tirgus pienācīgu darbību:**

*mērķis* – nodrošināt efektīvus digitālus rīkus konkurences pārkāpumu izpētē un atklāšanā;

*sagaidāmais rezultāts* – izpētes lietu ietvaros nodrošināta piemērotu tehnoloģisku un analītisku rīku (programmu) pielietošana digitālo pierādījumu iegūšanai un apstrādei, uzlabota procesuālo darbību veikšanas kvalitāte un sekmēta procesuālā ekonomija.

**12. KP kapacitātes stiprināšana, attīstot IT risinājumus, konkurences pārkāpumu efektīvākai izmeklēšanai:**

*mērķis* – izveidot un attīstīt IT sistēmas un rīkus, kas efektivizēs izmeklēšanas lietu vešanu un ļaus analizēt, t.sk. ar “mākslīgā intelekta” palīdzību, lielus datu apjomus, nodrošinot efektīvāku konkurences tiesību pārkāpumu izmeklēšanu un atklāšanu;

*sagaidāmais rezultāts* – veicināta karteļvienošanos atklāšana un novēršana publiskos iepirkumos uz *ex-officio* pamata.

**13. Finanšu ministrija**

Valsts budžeta finansējums investīciju projektu īstenošanai resorā 2024. gadā plānots **55,1** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **6,1** milj. *euro* apmērā. Paredzētais valsts budžeta ieguldījums investīcijām ir par 16,8 milj. *euro* jeb 23,4% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks nodrošināta informācijas sistēmu attīstība un pilnveidošana, valsts nekustamo īpašumu pārbūvju un rekonstrukciju realizācija, kā arī koplietošanas telpu iekārtošana, IKT infrastruktūras pilnveidošana.

**1. eKase tehniskās platformas uzlabošana:**

*mērķis* – veikt eKases *Oracle* db versijas 11.2.0.4 migrāciju uz *PostgreSQL* un aplikācijas servera *WebLogic Server* 12.2.1.3 migrāciju uz alternatīvu aplikācijas servera risinājumu, lai mazinātu eKases ekspluatācijas izmaksas attiecībā uz *Oracle* licenču iegādi;

*sagaidāmais rezultāts* – mazinātas eKases ekspluatācijas izmaksas attiecībā uz *Oracle* licenču iegādi.

**2. Valsts kases e-pakalpojumu pieejamības un lietojamības modernizācija: 6.posms. e-pakalpojumu sistēmu pieteikumu iesniegšanas un apstrādes funkcionalitātes (ePieteikumi) izstrāde:**

*mērķis* – pakāpeniski ieviest visa veida Valsts kases (turpmāk-VK) sniegto pakalpojumu (kontu apkalpošana, maksājumu pakalpojumi, pārskatu pakalpojumi, aizņēmumu pakalpojumi, grāmatvedības uzskaites pakalpojums u.c.) pieteikumu iesniegšanu VK ePakalpojumu portālā strukturētā datu veidā, tādejādi nodrošinot ievērojami efektīvāku datu apstrādes procesu, būtiski samazinot VK darbinieku noslodzi šo datu apstrādē un ievērojami samazinot kļūdaini iesniegtu pakalpojumu pieteikumu skaitu, kā arī ePakalpojumu portālā izveidot funkcionējošu lietotāju tiesību pārvaldības risinājumu, kas ļautu klientu pilnvarotajām personām pašiem administrēt savus lietotājus, bez VK darbinieku iesaistes, tādejādi ievērojami atslogojot VK darbinieku resursus;

*sagaidāmais rezultāts* – klienta apmierinātība ar ieviesto ePieteikumu risinājumu nav zemāk par 85%; pakalpojumu pieteikumi tiks iesniegti vienā kanālā - ePieteikumos, tādejādi samazinot pieteikumu iesniegšanas kanālus līdz vienam (šobrīd ir vairāki kanāli un veidi), kā rezultātā, būtiski samazinot laiku pieteikumu reģistrēšanai (ir paredzēts, ka lielākajā skaitā gadījumu pieteikumu reģistrēšana un izpilde notiks automātiski); kļūdaini iesniegto pakalpojumu pieteikumu skaits (% no kopējā pieteikumu skaita) nepārsniedz 1% no kopējā iesniegto ePieteikumu skaita.

**3. Autentifikācija/autorizācija VK ePakalpojumu portālā:**

*mērķis* – nodrošināt autentifikācijas/autorizācijas funkcionalitāti nodrošinošā tehniskā risinājuma OAM (*Oracle Access Manager)* nomaiņu uz atvērtā koda risinājumu - *KeyCloak*, ar mērķi samazināt ekspluatācijas izmaksas un paplašināt autentifikācijas/autorizācijas iespējas atbilstoši ePieteikumu projektā plānotajai funkcionalitātei;

*sagaidāmais rezultāts* – mazinātas izmaksas attiecībā uz *Oracle* licenču iegādi, kā arī iespējas pilnībā realizēt ePieteikumu projekta ietvaros plānotās autentifikācijas/autorizācijas izmaiņas saistībā ar nereģistrētiem lietotājiem.

**4. Maksājumu apmaiņas kanālu automatizācija:**

*mērķis* – pielāgoties ECB un Latvijas bankas maksājumu apmaiņas kanālu izmaiņām un attīstībai, piemēram, Latvijas bankas Elektroniskajā Klīringa Sistēmā paredzēts būtiski palielināt klīringa ciklu skaitu un biežumu (pašreizējā LB prognoze 10-15 cikli dienā), kas prasīs pārorganizēt VK Norēķinu departamenta Klīringa daļas darbu un maksimāli automatizēt ar klīringu saistītos procesus;

*sagaidāmais rezultāts* – samazināts manuālā darba apjoms un kļūdu iespējamība klīringa procesā, uzlabota datu apmaiņas tehniskā drošība.

**5. Vienotā pakalpojumu centra izveide:**

*mērķis* – realizēt straujāku grāmatvedības uzskaites funkcijas centralizāciju vienotā pakalpojuma centra ietvaros, ar mērķi līdz 2027. gadam nodrošināt centralizētus atbalsts funkciju pakalpojumus vismaz 80% no tiešās valsts pārvaldes iestādēm;

*sagaidāmais rezultāts* – nodrošināta sadarbības partneru sistēmu integrāciju pārnese/pārbūve uz centralizētās platformas risinājumiem.

**6. Publikāciju vadības sistēmas attīstība, tajā skaitā e-veidlapu pilnveide:**

*mērķis* – uzturēt un pilnveidot izstrādātās e-veidlapas, lai nodrošinātu ES Oficiālā Vēstneša veikto izmaiņu integrēšana e-veidlapu modulī, tostarp nodrošināt lielāku publisko iepirkumu atklātību un sabiedrības informētību, kā arī uzlabotu publicēto datu kvalitāti un aizpildīšanas procesa automatizāciju, saskaņā ar Komisijas Īstenošanas Regulas (ES) 2019/1780 (2019. gada 23. septembris), ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) 2015/1986;

*sagaidāmais rezultāts* –nodrošināts PVS sistēmā integrēts e-veidlapu modulis, kas ietver Pircēja profila vidi ar iespēju izveidot sešus e-veidlapu veidus vai 43. e-veidlapas.

**7. VID Maksājumu administrēšanas informācijas sistēmas (**turpmāk - **MAIS) attīstība:**

*mērķis* – īstenot MAIS 2. etapu – turpināt VID sniegto nodokļu pakalpojumu kvalitātes uzlabošanu, tajā skaitā paredzot pakalpojumu modernizāciju un nodrošinot muitas maksājumu uzskaiti vienotajā nodokļu kontā;

*sagaidāmais rezultāts* – nodrošināta muitas maksājumu uzskaite vienotajā nodokļu kontā, pārstrādātas un pilnveidotas VID nodokļu administrēšanas funkcionalitātes, ieviešot tās MAIS, lai izslēgtu šobrīd izmantotās novecojušās informācijas sistēmas – Nodokļu informācijas sistēmu (NIS) un Centrālo muitas informācijas sistēmu (CMIS).

**8. Ārējās tirdzniecības nodrošināšanas informācijas sistēmu ieviešana atbilstoši Savienības Muitas kodeksam (Regula Nr. 952/2013):**

*mērķis* – nodrošināt VID muitas informācijas sistēmu (E-muitas) darbību atbilstoši ES normatīvo aktu prasībām;

*sagaidāmais rezultāts* – izveidotas informācijas sistēmas muitas procedūru kārtošanai elektroniskā vidē un informācijas apmaiņai ar ES muitas iestādēm.

**9. Normatīvo aktu prasību ieviešana VID informācijas sistēmās:**

*mērķis* – veikt pielāgojumus VID informācijas sistēmās saistībā ar grozījumiem ārējos normatīvajos aktos, tajā skaitā aktos, kuros tiek pārņemtas ES normatīvo aktu prasības;

*sagaidāmais rezultāts* – nodrošināta normatīvo aktu prasību izpilde un ieviesti jauni nodokļu administrēšanas risinājumi ar mērķi uzlabot nodokļu iekasējamību (nodokļu krāpšanas apkarošanu), kā arī nodrošināta datu apmaiņa ar ES nodokļu administrācijām un citiem subjektiem.

**10. VID kritisko informācijas sistēmu darbināšana otrā datu centrā un datu drošības stiprināšanai:**

*mērķis* – veikt pasākumus VID elektroniskās apkalpošanas darbības nepārtrauktības uzlabošanai, nodrošinot VID informācijas sistēmu nepārtrauktu darbību atbilstoši ES un Latvijas normatīvajiem aktiem;

*sagaidāmais rezultāts* – nodrošināta VID IKT infrastruktūra atbilstoši ārējo normatīvo aktu prasībām, izveidots otrs datu centrs ģeogrāfiski attālinātā vietā, kā arī nodrošināta VID informācijas sistēmu augsta pieejamība lietotājiem.

**11. Valsts nekustamo īpašumu pārbūvju un rekonstrukciju realizācija:**

*mērķis* – nodrošināt valsts pārvaldes iestādes un kultūras iestādes ar mūsdienīgām, darbības specifikai un darba drošības prasībām atbilstošām telpām;

*sagaidāmais rezultāts* – Valsts pārvaldes iestādes un kultūras iestādes nodrošinātas ar mūsdienīgām, darbības specifikai un darba drošības prasībām atbilstošām telpām.

**14. Iekšlietu ministrija**

Valsts budžeta finansējums investīciju projektu īstenošanai resorā 2024. gadā plānots **98,5** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **37,6** milj. *euro* apmērā. Paredzētais valsts budžeta ieguldījums investīcijām ir par 73,8 milj. *euro* jeb 298,3% lielāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks stiprināta par valsts iekšējo drošību atbildīgo institūciju gatavība katastrofu, militāru vai citu apdraudējumu pārvarēšanai, uzlabota ugunsdrošības, ugunsdzēsības, glābšanas un civilās aizsardzības funkciju izpildei nepieciešamā infrastruktūra, sekmētas noziedzības apkarošanas, sabiedriskās kārtības un drošības aizsardzības, personas tiesību un likumīgo interešu aizsardzības, valsts robežas drošības, iedzīvotāju uzskaites un dokumentēšanas, migrācijas un pilsonības jautājumu apakšnozares, kā arī tiks sekmēta centralizētās sankciju izpildes sistēmas izveide Latvijā.

**1. Valsts ugunsdzēsības un glābšanas dienesta darbības efektivitātes paaugstināšana:**

*mērķis* – paaugstināt Valsts ugunsdzēsības un glābšanas dienesta gatavību krīzes situācijās un nodrošināt esošo struktūrvienību nepārtrauktu darbību;

*sagaidāmais rezultāts* – veicot Valsts ugunsdzēsības un glābšanas dienesta nolietoto speciālo transportlīdzekļu nomaiņu tiks:

* pilnveidota Valsts ugunsdzēsības un glābšanas dienesta uzdevumu izpilde,
* sniegta savlaicīgāka palīdzība iedzīvotājiem dažādās bīstamās situācijās, glābjot cilvēku dzīvības un materiālās vērtības;
* savlaicīgāk un efektīvāk novērsti apdraudējumi videi;

**2. Valsts aizsardzības spēju attīstība un iekšējās drošības stiprināšanas pasākumu īstenošana saistībā ar plaša mēroga Krievijas militāro agresiju pret Ukrainu un pieaugošiem ģeopolitiskiem riskiem:**

*mērķis* – stiprināt valsts iekšējo drošību un atbildīgo institūciju gatavību katastrofu, militāru vai citu apdraudējumu pārvarēšanai;

*sagaidāmais rezultāts* – uzlabota atbildīgo institūciju gatavība katastrofu, militāru vai citu apdraudējumu gadījumā, tajā skaitā:

* stiprināta Civilās aizsardzības un katastrofu pārvaldīšanas sistēma, izveidojot Civilās aizsardzības operacionālo vadības centru (CAOVC);
* uzlabota palīdzības nodrošināšana katastrofu, militāru vai citu apdraudējumu gadījumā, izbūvējot iekšlietu nozarei kopīgas valsts materiālo rezervju un ikdienas resursu noliktavas; veicot tehnikas iegādi Valsts ugunsdzēsības un glābšanas dienesta vajadzībām un bruņojuma iegādi Valsts policijas vajadzībām.

**3. IeM padotības iestāžu īpašumā, valdījumā vai lietošanā esošo nekustamo īpašumu tehniskā stāvokļa uzlabošana:**

*mērķis* – nodrošināt iekšlietu nozarē strādājošos darbiniekus ar darbam piemērotām telpām;

*sagaidāmais rezultāts* – veicot neatliekamos kapitālos remontdarbus Iekšlietu ministrijas padotības iestāžu īpašumā, valdījumā vai lietošanā esošajiem nekustamajiem īpašumiem, tiks:

* uzlabots ēku un telpu tehniskais stāvoklis;
* nodrošināta Iekšlietu ministrijas nekustamo īpašumu ekpluatācijas iespējamība;
* nodrošināta efektīva un lietderīga nekustamo īpašumu izmantošana.

**15. Izglītības un zinātnes ministrija**

Valsts budžeta finansējums investīciju projektu īstenošanai resorā 2024.gadā plānots **2,5** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **0,1** milj. *euro* apmērā. Paredzētais valsts budžeta ieguldījums investīcijām ir par 16,4 milj. *euro* jeb 87,0% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks sekmēta latviešu valodas resursu digitalizācija un profesionālās izglītības mācību vides uzlabošana, tādejādi nodrošinot mācību vides attīstību un pieejamību. Kā arī iegādāta dzesēšanas sistēma Akadēmiskajā Datu centrā Ķīpsalā augstskolu un ministrijas vajadzībām.

**1. Profesionālās izglītības iestāžu izglītības programmu materiāltehniskās bāzes uzlabošana un atjaunošana:**

*mērķis* – profesionālās izglītības iestāžu izglītības programmu materiāltehniskās bāzes uzlabošana un atjaunošana, turpinot mācību vides atbilstību tautsaimniecības nozaru attīstību un uzlabojot profesionālās izglītības pieejamību;

*sagaidāmais rezultāts* – uzlabota profesionālo iestāžu izglītības programmu materiāltehniskā bāze un veikti dienestu viesnīcu un mācību telpu kosmētiskie remonti.

**2. Latviešu valodas resursu digitalizācija:**

*mērķis* – veidot stratēģisku infrastruktūru latviešu valodas resursu digitalizācijai;

*sagaidāmais rezultāts* – konsultatīvā palīdzība latviešu valodas skolotājiem un digitālu brīvas pieejas resursu izstrāde un publiskošana latviešu valodas apguvei dažādām mērķa grupām, tajā skaitā diasporā un valodas studijām ārvalstu augstskolās – vietnes “Māci un mācies latviešu valodu” papildināšana un pilnveide: izveidoti 7 interaktīvi mācību un metodiskie līdzekļi pašmācībai, izstrādāts 1 e-kurss tālmācībai un pilnveidota 1 e-vārdnīca, tīmekļvietnes valoda.lv papildināšana: 1 datubāzes (latviešu uzvārdu skaidrojošās vārdnīcas) izstrāde, 2 lietotņu (valodaskonsultācijas.lv; personvarduatveide.lv) papildināšana, 4 digitālu izdevumu publicēšana.

**3. Dzesēšanas sistēmas iegāde:**

*mērķis* – Akadēmiskajā Datu centrā Ķīpsalā otras dzesēšanas sistēmas iegāde, lai nodrošinātu nepārtrauktu dzesēšanas sistēmas darbību un novērstu neparedzētu datu centra un Datu tīkla darbības pārtraukumus;

*sagaidāmais rezultāts* – Datu centra lietotāji ir Rīgas tehniskā universitāte, Rīgas Stradiņa universitāte, Augstākās izglītības un zinātnes informācijas tehnoloģijas koplietošanas pakalpojumu centrs, Latvijas universitāte un Izglītības un zinātnes ministrija, lai nodrošinātu savu skaitļošanas aparatūru izvietošanu, tāpat tajā atrodas visas iekārtas, kas nodrošina četrus Akadēmiskā tīkla datu lokus visā Latvijā, kopumā 20 lokālie punkti, pie kuriem pieslēgtas augstskolas un zinātniskie institūti un Izglītības un zinātnes ministrija. Uzstādot papildus dzesēšanas sistēmu, tiks nodrošināta stabila dzesēšanas sistēmas darbība un novērsti neparedzēti datu centra pārtraukumi.

**16. Zemkopības ministrija**

Valsts budžeta finansējums investīciju projektu īstenošanai resorā 2024. gadā plānots **3,9**milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **1,9** milj. *euro* apmērā. Paredzētais valsts budžeta ieguldījums investīcijām ir par 0,4 milj. *euro* jeb 10,1% mazāks, salīdzinot ar investīciju apjomu 2023. gada budžetā.

ZM valsts budžeta investīcijas 2024. gadā tiks novirzītas pārvaldībā esošo valsts nekustamo īpašumu renovācijai, atjaunošanai, transportlīdzekļu iegādei, jaunu, modernu laboratorijas iekārtu iegādei, ZM un padotības iestāžu informācijas sistēmu un biroja tehnikas infrastruktūras attīstībai un pilnveidošanai

**1. ZM padotības iestāžu (pārvaldībā esošo valsts nekustamo īpašumu) ēku kapitālais remonts, ēku renovācija un atjaunošana:**

*mērķis* – iestāžu pārvaldīšanā esošo valsts nekustamo īpašumu atjaunošana un pārbūve, kuri atrodas kritiski tehniskā stāvoklī, lai prioritāri novērstu avārijas situācijas;

*sagaidāmais rezultāts* – uzturēti pienācīgā stāvoklī ZM nekustamie īpašumi (Valsts meža dienesta (turpmāk – VMD) pārvaldīšanā esošo būvju tehniskā stāvokļa uzlabošana), kuri nodoti pārvaldīšanā padotības iestādēm, tā funkciju veikšanai.

**2. Transportlīdzekļu iegāde:**

*mērķis* – iestāžu nodrošināšana ar transportlīdzekļiem valsts uzraudzības funkciju veikšanai, kā arī meža resursu uzraudzībai (tajā skaitā medību un ugunsdrošības prasību uzraudzību, un ugunsdzēsības funkciju meža zemēs un purvos visā Latvijas Republikas (turpmāk – LR) teritorijā);

*sagaidāmais rezultāts* – pilnvērtīga normatīvajos aktos noteikto valsts uzraudzības un kontroles darbību veikšana (inspektoru nokļūšana uzraudzības objektos, valsts uzraudzības pasākumu ietvaros noņemto paraugu nogādāšana laboratorijās), kā arī loģistikas nodrošināšana starp Pārtikas un veterinārais dienesta (turpmāk – PVD) struktūrvienībām visā LR teritorijā. VMD nodrošināts ar operatīviem pārvietošanās līdzekļiem (vieglās kravas un vieglās automašīnas), kas ļaus operatīvi ierasties meža ugunsgrēku vietās, kur ir slikti ceļa vai bezceļa apstākļi, tādējādi samazinot meža ugunsgrēku postījumu apmērus LR teritorijā.

**3. ZM informācijas sistēmu un biroja tehnikas infrastruktūras attīstība:**

*mērķis* – lietotās serveru, datoru un biroja tehnikas atjaunošana un optimizācija, lai nodrošinātu informācijas sistēmu darbības nepārtrauktību un atbilstību mūsdienu veiktspējas, drošības un savietojamības prasībām;

*sagaidāmais rezultāts* – veikta esošās serveru, datoru un biroja tehnikas jaunināšana – nodrošinātas ZM pamatfunkciju izpildes nepārtrauktība, informācijas apstrādes ātrums un kvalitāte, attālināta darba iespējas – sabiedrībai sniegti kvalitatīvi un savlaicīgi iestādes pakalpojumi.

**4. ZM padotības iestāžu informācijas sistēmu attīstības pilnveidošana un papildināšana:**

*mērķis* – Ģeogrāfiskās informācijas sistēmas Meža valsts reģistra (turpmāk – MVR) risku mazināšana ieviešot jaunus tehnoloģiskus risinājumus, kas saistīti ar informācijas sistēmas lietotāju plūsmas optimizēšanu, datu integritātes paaugstināšanu un papildus funkcionalitātes ieviešanu (VMD), invazīvo augu sugu uzraudzības sistēmas ieviešana saskaņā ar izstrādāto plānu “Invazīvo sugu prioritāro ienākšanas ceļu vienotais rīcības plāns Latvijai 2023. – 2028.” (VAAD).

*sagaidāmais rezultāts* – palielināta esošā MVR veiktspēja un atbilstoši VMD visu līmeņu struktūrvienību kompetencei nodrošināta kvalitatīva datu reģistrēšana, uzturēšana un pakalpojumu sniegšana, izstrādāta datu bāze ar datu automatizācijas un integrācijas iespējām, tādējādi nodrošinot invazīvo sugu izplatības monitoringu (VAAD).

**5. Jaunu, modernu laboratorijas iekārtu iegāde Nacionālās fitosanitārās laboratorijas, Nacionālās sēklu kontroles laboratorijas un Agroķīmijas laboratorijas uzturēšanas nodrošināšanai atbilstoši akreditācijas prasībām:**

*mērķis* – nodrošināt, ka Nacionālā fitosanitārā laboratorija darbojas kā references laboratorija karantīnas organismu diagnosticēšanā, uzturot drošu fitosanitāro stāvokli valstī, sekmējot augu un augu produktu eksportu; Nacionālās sēklu kontroles laboratorija darbojas kā references laboratorija sēklu kvalitātes noteikšanā un uztur starptautisku akreditāciju, tādējādi nodrošinot iespēju sēklaudzētājiem eksportēt Latvijā sertificētās sēklas materiālu; Agroķīmijas laboratorija īstenos references laboratorijas funkcijas augšņu jomā, nodrošinot informāciju par augsnes auglīgu un tās pārmaiņām;

*sagaidāmais rezultāts* – iegādājoties jaunas laboratorijas iekārtas, laboratorijas ievieš un akreditē jaunas starptautiski atzītas testēšanas metodes, operatīvi veic dažāda veida diagnosticēšanu un analīzes, darbiniekiem nodrošināta droša darba vide.

**6. Ilgtspējīga IKT pakalpojumu, resursu, sistēmu pārvaldība un attīstība:**

*mērķis* – nodrošināt mērķtiecīgu, lietpratīgu, ilgtermiņa IKT jomas attīstību un ekonomisku budžeta līdzekļu izmantošanu - VIS “Traktortehnikas un tās vadītāju valsts informācijas sistēmas” attīstība;

*sagaidāmais rezultāts* – pieejamo resursu ietvaros mērķtiecīgi attīstīt IKT, ņemot vērā lietotāju vajadzības un iespējas, vienlaikus pilnveidojot tehnisko un tehnoloģisko nodrošinājumu, kas nepieciešams iestādes (VTUA) mērķu sasniegšanai. VIS “Traktortehnikas un tās vadītāju valsts informācijas sistēma” – droša, ērta, kvalitatīva darbība un lietotāju prasībām atbilstoša turpmākā attīstība, kā arī arvien plašāka pāreja uz elektroniskiem dokumentiem un e-vides pakalpojumiem, vienlaikus maksimāli samazinot papīra dokumentu apriti.

**17. Satiksmes ministrija**

Valsts budžeta finansējums investīciju projektu īstenošanai resorā 2024.gadā plānots **326,2** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **184,0** milj. *euro* apmērā. Paredzētais valsts budžeta ieguldījums investīcijām ir par 30,7 milj. *euro* jeb 10,4% lielāks, salīdzinot ar 2023. gadam plānoto investīciju apjomu Satiksmes ministrijas budžetā.

Ar resora investīcijām 2024. gadā tiks veicināta ilgtspējīga cilvēka mobilitātes vajadzību apmierināšana, vienlaikus sniedzot ieguldījumu valsts ekonomiskajā izaugsmē, tajā skaitā uzņēmējdarbības vides attīstībā un pieejamībā. Investīciju ietvaros plānots sasniegt šādus politikas rezultātus:

• uzlabotas mobilitātes iespējas;

• samazinātas SEG emisijas transportā, uzlabota vides, tajā skaitā gaisa, kvalitāte;

• nodrošināta konkurētspējīga un resursefektīva transporta un loģistikas sistēma;

• paaugstināta transporta drošība un drošums;

• sekmētas inovācijas un augsti kvalificētu nozares profesionāļu sagatavošana.

**1. Autoceļi:**

*mērķis* – nodrošināt integrētu, ilgtspējīgu transporta sistēmu, kas sniedz kvalitatīvas cilvēku un kravu mobilitātes iespējas visā valsts teritorijā, nodrošinot vietējo sasniedzamību, kā arī pamattīkla un visaptverošā tīkla sasaisti. Mērķa prioritāte ir kvalitatīva dzīves vide un teritoriju attīstība, nodrošinot valsts galveno un reģionālo autoceļu rekonstrukciju vai modernizāciju drošas infrastruktūras attīstībai nākotnē;

*sagaidāmais rezultāts* – teritoriālās sasniedzamības uzlabošana, tajā skaitā samazinot ceļā pavadīto laiku, autoceļu kvalitātes paaugstināšanā, par pamatu izvirzot drošu pārvietošanos.

**2. Dzelzceļš:**

*mērķis* – nodrošināt integrētu, ilgtspējīgu transporta sistēmu, kas sniedz kvalitatīvas cilvēku un kravu mobilitātes iespējas visas valsts teritorijā, nodrošinot gan vietēju sasniedzamību, izmantojot dzelzceļu kā sabiedriskā transporta mugurkaulu, gan arī starptautisko savietojamību, pilnībā iekļaujoties ES pamattīklā (*Rail Baltica*);

*sagaidāmais rezultāts* – tiek nodrošināta integrācija Ziemeļjūras-Baltijas jūras transporta koridorā un līdz ar to arī ES kopējā dzelzceļa sistēmā. Tiek radītas iespējas loģistikas pakalpojumu attīstībai, nodrošinot jūras, dzelzceļa un auto-transportu multimodālos savienojumus, kā arī ieviests ES Militārās mobilitātes plāns, veidojot civilo-militāro divējādā pielietojuma dzelzceļa līniju.

**18. Labklājības ministrijas *pamatbudžets***

Valsts budžeta finansējums investīciju projektu īstenošanai resorā 2024. gadā plānots **3,6** milj. *euro,* tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **1,9** milj. *euro* apmērā. Paredzētais valsts budžeta ieguldījums investīcijām ir par 5,1 milj. *euro* jeb 58,1% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā plānoti ieguldījumi prognozēšanas rīka izstrādei sociālās apdrošināšanas sistēmas ilgtermiņa prognozēm, infrastruktūras uzlabošanas un energoefektivitātes paaugstināšanai SIVA ēkās, un IT sistēmu pilnveidošanai un pielāgošanai kvalitatīvu sociālo pakalpojumu sniegšanai.

**1. Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai:**

*mērķis* – LM īstenotā ANM projekta (3.1.2.2.i. investīcijas projekts “Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai” ietvaros izstrādāts prognozēšanas rīks valsts sociālās apdrošināšanas sistēmas, tostarp pensiju sistēmas, ilgtermiņa prognozēm, sistēmas ilgtermiņa stabilitātes, ilgtspējas un efektivitātes izvērtēšanai un nodrošināšanai, īpaši ņemot vērā COVID - 19 krīzes izraisītās straujās izmaiņas sociālās drošības sistēmas pakalpojumos un minimālo garantiju pilnveidošanu;

*sagaidāmais rezultāts* – izstrādāts prognozēšanas rīks valsts sociālās apdrošināšanas sistēmas, tostarp pensiju sistēmas, ilgtermiņa prognozēm, detalizētāk un efektīvāk izvērtējot sociālās drošības sistēmas esošos un iecerētos pasākumus, to ietekmi uz valsts sociālās apdrošināšanas sistēmas dalībniekiem un valsts sociālās apdrošināšanas sistēmas stabilitāti un finanšu ilgtspēju. Jaunais prognozēšanas rīks ļaus efektīvākā veidā prognozēs izmantot un atspoguļot demogrāfijas aspektu, panākot ātrāku un precīzāku rezultātu, kā arī stiprinās administratīvo kapacitāti sociālās drošības jomā.

**2. Infrastruktūras uzlabošanas un energoefektivitātes paaugstināšanas pasākumi SIVA ēkās:**

*mērķis* – SIVA īstenotā ANM projekta (3.1.2.4.i. investīcijas projekts “RAITI: Rehabilitācija. Atbalsts. Iekļaušana. TālākIzglītība) ietvaros veikta infrastruktūras pilnveidošana Slokas ielā 61, Jūrmalā, veikti energoefektivitātes paaugstināšanas pasākumi Dubultu prospektā 71, Jūrmalā, iegādāta materiāli tehniskās bāzes izveide kompetenču attīstības centram Slokas ielas 61 1.korpusā, Jūrmalā;

*sagaidāmais rezultāts* – veikta infrastruktūras pilnveide, nodrošinot vides pieejamību Slokas ielas 61 1.korpusā, uzlabojot infrastruktūru, tostarp vides piekļūstamību Slokas ielā 61, nodrošinot drošu un pieejamu vidi SIVA klientiem, paaugstināta ēkas energoefektivitāte, tādejādi samazinot nepieciešamo energoresursu patēriņu ēkas uzturēšanai. Aprīkots kompetenču attīstības centrs ar nepieciešamajām tehnoloģijām, iekārtām, inventāru, mēbelēm, datortehniku u.c., lai nodrošinātu kvalitatīvu pakalpojumu sniegšanu. Izveidots kompetenču attīstības centrs pakalpojumu sniegšanai personām ar funkcionāliem traucējumiem, neformālajiem aprūpētājiem, izglītības un sociālā darba jomas speciālistiem u.c.

**3****. Nozares IT sistēmu pilnveidošana un pielāgošana kvalitatīvu sociālo pakalpojumu sniegšanai:**

*mērķis* – pilnveidot sociālo pakalpojumu klāstu, sociālās rehabilitācijas pakalpojumus, paaugstināt to kvalitāti un pieejamību, pilnveidojot labklājības nozares IT sistēmas, galvenokārt, SPOLIS sistēmu, pašvaldību lietojumprogrammas “SOPA” datu apmaiņas sistēmu (datu apmaiņas nodrošināšanai ar SPOLIS), Adopcijas reģistru, Invaliditātes informatīvo sistēmu, Bāriņtiesu un iestāžu, kurās uzturas bērni (piemēram, skolas, pirmsskolas izglītības iestādes, u.c.) informatīvo atbalsta sistēmu, Bezdarbnieku uzskaites un reģistrēto vakanču IT sistēmu mācību izmaksu metodikas piemērošanai, izstrādājot Bāriņtiesu amatpersonu sertifikācijas IT sistēmu, aktualizējot e-moduli konkurētspējas paaugstināšanas pasākumu elastīgu apmācību formā īstenošanai;

*sagaidāmais rezultāts* – pielāgotas IT sistēmas kvalitatīvākai sociālo pakalpojumu nodrošināšanai mazākaizsargātajām mērķgrupām, uzlabota IT sistēmu funkcionalitāte, nodrošinātas automātiskas datu apmaiņas (piemēram, no pašvaldībām), savlaicīga un operatīva datu ievade, tādējādi mazinot kļūdu iespēju un paātrinot pakalpojumu sniegšanu.

**18. Labklājības ministrijas *speciālais budžets***

Valsts budžeta finansējums investīciju projektu īstenošanai resorā 2024. gadā plānots **1,1** milj. *euro*. Paredzētais valsts budžeta ieguldījums investīcijām ir par 0,1 milj. *euro* jeb 9,0% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks uzlabotas un pielāgotas VSAA IT sistēmas, kā arī tiks nodrošināta VSAA pamatdarbības un atbalsta sistēmu darbības nepārtrauktība un optimāla IKT resursu izmantošana.

**1. VSAA IT sistēmu pielāgošana (SAIS un ISS programmatūras attīstība):**

*mērķis* – pielāgotas VSAA IT sistēmas pensiju, valsts sociālo pabalstu un atlīdzību izmaksu nodrošināšanai, tajā skaitā ņemot vērā arī likumdošanas izmaiņas;

*sagaidāmais rezultāts* – klientiem nodrošināta attiecīgo VSAA pakalpojumu kvalitatīva un savlaicīga sniegšana.

**2. VSAA IKT infrastruktūras atjaunošana:**

*mērķis* – atjaunot VSAA IKT infrastruktūru;

*sagaidāmais rezultāts* – nodrošināta VSAA pamatdarbības un atbalsta sistēmu darbības nepārtrauktība un optimāla IKT resursu izmantošana.

**19.Tieslietu ministrija**

Valsts budžeta finansējums investīciju projektu īstenošanai resorā 2024. gadā plānots **86,1** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **4,9** milj. *euro*. apmērā. Paredzētais valsts budžeta ieguldījums investīcijām ir par 53,0 milj. *euro* jeb 160,2% lielāks, salīdzinot ar investīciju apjomu 2023. gada budžetā.

Būtiskākais investīciju palielinājums ir saistīts ar jaunā cietuma Liepājā būvniecību.

Ar resora investīcijām 2024. gadā tiks sekmēta digitalizētas pārvaldes attīstība, nodrošinot sabiedrībai vienkāršu un ērtu piekļuvi tieslietu pakalpojumiem, pārejot uz digitālu valsts pārvaldes procesu norises organizāciju, informācijas apriti un iestāžu savstarpējo sadarbību, kā arī nodrošinot uzticamu, drošu un stabilu visu tieslietu nozares pārziņā esošo informācijas sistēmu un reģistru darbību. Tāpat tiks nodrošināta iespēja uzkrāt informāciju un sniegt daudzveidīgus, kvalitatīvus pakalpojumus valsts ģeogrāfiskās informācijas un zemes pārvaldības jomā, kā arī tiks veikti ieguldījumi ieslodzījuma vietu infrastruktūras uzlabošanā un attīstībā.

**1. Digitālo risinājumu ieviešana un informācijas sistēmu attīstība tiesās:**

*mērķis* – nodrošināt sabiedrībai pieejamību uzticamiem tiesu pakalpojumiem klātienē un attālināti;

*sagaidāmais rezultāts* – nodrošināta tiesu procesa dalībnieku un tiesu darbinieku iespēja attālinātam tiesas procesam, ieviests eZīmoga risinājums, kā arī pilnveidotas uzticamu tiesas procesu atbalstošas informācijas sistēmas un tehnoloģiskie risinājumi.

**2. Drošības sistēmu ieviešana tiesās:**

*mērķis* – nodrošināt tiesnešu, tiesas darbinieku, tiesu procesu dalībnieku drošību un neaizskaramību;

*sagaidāmais rezultāts* – tiesas ir aprīkotas ar infrastruktūras drošības aizsardzības prasībām atbilstošiem risinājumiem (videonovērošanas, apsardzes un piekļuves kontroles sistēmas).

**3. Ieslodzījuma vietu infrastruktūras attīstība:**

*mērķis* – veidot drošu Latvijas ieslodzījuma vietu infrastruktūru;

*sagaidāmais rezultāts* – veikti infrastruktūras uzlabojumi ieslodzījuma vietās un turpināts jauna cietuma Liepājā būvniecības process.

**4. Tieslietu nozares iestāžu informācijas sistēmu pilnveidošana:**

*mērķis* – nodrošināt iestāžu uzturēto informācijas sistēmu pilnveidošanu, lai sekmētu valsts pārvaldē uzkrāto datu lietojumu iestāžu darbības nodrošināšanai un to atkalizmantošanas iespējas pakalpojumu sniegšanā;

*sagaidāmais rezultāts* – nodrošināta brīva pieeja Kadastra datiem, atbilstoši esošās situācijas vajadzībām modernizētas informācijas sistēmas (PLUS, URIS, UGFA IS).

**20. Klimata un enerģētikas ministrija**

Valsts budžeta finansējums investīciju projektu īstenošanai resorā 2024. gadā plānots **0,02 milj.** *euro*. Paredzētais valsts budžeta ieguldījums investīcijām ir par 0,1 milj. *euro* jeb 85,3% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks nodrošināta datortehnikas nomaiņa un kopējo IT resursu un pielietojamo rīku attīstība.

**1. Mūsdienīga darba vide un aprīkojums:**

*mērķis* – stiprināt ministrijas resora kapacitāti un kompetences, lai, īstenojot mūsdienīgas darba metodes, nodrošinātu efektīvu noteikto darbību mērķu sasniegšanu; optimālas darba vides izveide, nodrošinot produktivitātes palielināšanos un efektīvāku informācijas un zināšanu apmaiņu;

*sagaidāmais rezultāts* – nodrošināta datortehnikas nomaiņa un kopējo IT resursu un pielietojamo rīku attīstība; nodrošināta darba telpu un darba vietu aprīkošana ar iekārtām un atbilstošām mēbelēm; paaugstināta darbinieku darba produktivitāte.

**21. Vides aizsardzības un reģionālās attīstības ministrija**

Valsts budžeta finansējums investīciju projektu īstenošanai resorā 2024. gadā plānots **10,2** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **5,2** milj. *euro* apmērā. Paredzētais valsts budžeta ieguldījums investīcijām ir par 3,2 milj. *euro* jeb 46,0% lielāks, salīdzinot ar investīciju apjomu 2023. gada budžetā.

Ar resora investīcijām 2024. gadā tiks izstrādāts vienots un ātrdarbīgs datu izplatīšanas risinājums jeb nacionālā datu koplietošanas platforma, nodrošināta IT resursu un pielietojamo rīku attīstība, nodrošināts labvēlīgs dabas aizsardzības stāvoklis Eiropas nozīmes biotopiem vairākās *Natura* 2000 teritorijās, kā arī nodrošināta Latvijas dabas muzeja vides informācijas un izglītības centra pieejamība.

**1. Publisko pakalpojumu un IKT politikas īstenošana:**

*mērķis* – digitalizējot transformēta publiskā pārvalde, racionāli pārvaldīta organizatoriskā un tehnoloģiskā ekosistēma, kas ir iekšēji integrēta un ārēji atvērta kopīgas vērtības radīšanai, inovācijām un lietotājorientētai pieejai publisko pakalpojumu sniegšanā fiziskajā un digitālajā vidē, Eiropas digitālā vienotā tirgus stratēģijas ieviešana, attīstot digitālo pakalpojumu vidi un tās izmantošanu, kā arī sabiedrības IKT prasmju veicināšana;

*sagaidāmais rezultāts* – veikta datu izplatīšanas un pārvaldības platformas (DAGR) attīstīšana apliecinājumu automatizētai pārrobežu apmaiņai un vienreizējas iesniegšanas principa piemērošanai, kā arī datu kopu no septiņiem reģistriem pieslēgšanai, portāla Latvija.lv Mākslīgā intelekta risinājuma izstrāde, Latvija.lv lietotāja darba vietas personas datu pārlūkošanas pakalpojuma attīstīšana, E-pakalpojumu izstrādes un publicēšanas pašapkalpošanās vides (platforma) izstrāde, tajā skaitā saistītu koplietošanas komponenšu attīstīšana. Vienreizes principa tehniskā sistēmas izstrāde. Oficiālo elektronisko adrešu informācijas sistēmas (E-adrese) attīstīšana, paredzot E-adreses IS kodola datubāzes nomaiņa uz atvērtā koda tehnoloģiju, E-adreses E-formu attīstīšanu, E-adreses E-rēķinu attīstīšanu, Jaunas e-adreses IS pārvaldības platformas izveide. Nodrošināta publisko pakalpojumu un IKT risinājumu pieejamība, ātra un ērta piekļuve pakalpojumiem portālā www.latvija.lv , nodrošināta Valsts informācijas sistēmu savietotāja, Valsts pārvaldes pakalpojumu portāla www.latvija.lv, Elektroniskās iepirkumu sistēmas uzturēšana, kā arī ERAF pabeigtajos projektos izveidoto IKT risinājumu uzturēšana un pilnveidošana. Nodrošināta atsevišķu VRAA pārziņa esošo valsts koplietošanas risinājumu (Centrālo valsts koplietošanas platformu) un tām nepieciešamās IKT tehniskās infrastruktūras attīstība.

**2. Latvijas Īpaši aizsargājamo dabas teritoriju apsaimniekošana, Latvijas bioloģiskās daudzveidības saglabāšana:**

*mērķis* – bioloģiskās daudzveidības saglabāšana, līdzsvarojot ekoloģiskās, ekonomiskās un sociālās intereses, nodrošināt labu vides kvalitāti, ierobežojot un novēršot vides piesārņojumu; īstenojot daudzveidīgas vides izglītības aktivitātes, veidot sabiedrībā priekšstatu par Latvijas dabu kā nacionālo bagātību, daļu no pasaules dabas daudzveidības; sekmēt pozitīvas vides apziņas veidošanos sabiedrībā;

*sagaidāmais rezultāts* – nodrošināts labvēlīgs dabas aizsardzības stāvoklis Eiropas nozīmes biotopiem vairākās *Natura* 2000 teritorijās, kas uzlabos dzīves apstākļus ar šīm dzīvotnēm saistītām sugām. Caurteku izbūve un meliorācijas sistēmu atjaunošana Eiropas nozīmes aizsargājamo biotopu atjaunošanas un uzturēšanas nodrošināšanai, mazinot erozijas risku. Nodrošināta invazīvo sugu ierobežošana un izskaušana noteiktās pilotteritorijās, tajā skaitā veikta nepieciešamo darba rīku iegāde invazīvo sugu ierobežošanai, kā arī biotopu un augu sugu atjaunošanai. Izstrādātas mini-sērijas “Vecās piepes stāsti” ar mērķi izglītot un aktualizēt meža ilgstpējas un dabas daudzveidības tēmu. Stiprināta aizsargājamo jūras biotopu un sugu aizsardzības sistēma, veicinot bioloģiskās daudzveidības saglabāšanu, kā arī popularizēta un izglītota sabiedrība par Baltijas jūras apdzīvojošām sugām un biotopiem, ilgtspējīgas attīstības un Zaļā kursa aktualitātēm.

**3. Vides izpratnes veidošana:**

*mērķis* – vides izpratnes un atbildības motivācijas veidošana sabiedrībā (nodrošināt, lai Latvijā tiek ievērotas normatīvajos aktos noteiktās vides aizsardzības prasības; kā arī efektīva, uz risku analīzi balstīta piesārņojuma un bioloģisko resursu izmantošanas kontrole un vides kvalitātes uzlabošana);

*sagaidāmais rezultāts* – izveidota digitalizēta piesārņoto vietu pārvaldības sistēma, attīstot piesārņoto vietu reģistra funkcionalitāti, transformējot to par piesārņoto vietu pārvaldības sistēmu (reģistrācija, monitorings, sanācijas vadība, saziņa starp iesaistītajām pusēm) un nodrošināta sistēmas integrācija ar citu valsts informācijas sistēmu datiem. Rezultātā pārvaldības process optimizēsies un tiks taupīti resursi. Būs digitāli pieejama informācija par piesārņotām un potenciāli piesārņotām vietām valsts iestādēm, pašvaldībām, licencētiem komersantiem, ģeoekoloģisko (sanācijas) darbu veicējiem un sabiedrībai. Ar viedo tehnoloģiju palīdzību, sabiedrība tiks iesaistīta vides aizsardzības prasību ievērošanas kontrolē. Izstrādāti risinājumi iepakojuma plūsmas pārvaldībai un Ražotāju atbildības sistēmas objektu pārvaldībai. Sabiedrības izpratnes paplašināšana par azbesta bīstamību apkārtējā vidē.

**4. Mūsdienīga darba vide un aprīkojums:**

*mērķis* – stiprināt ministrijas resora kapacitāti un kompetences, lai, īstenojot mūsdienīgas darba metodes, nodrošinātu efektīvu noteikto darbību mērķu sasniegšanu; optimālas darba vides izveide, nodrošinot produktivitātes palielināšanos un raitāku informācijas un zināšanu apmaiņu;

*sagaidāmais rezultāts* – nodrošināta datortehnikas nomaiņa un kopējo IT resursu un pielietojamo rīku attīstība; darbinieku un visas komandas produktīvs darbs, sasniedzot vislabākos rezultātus.

**22. Kultūras ministrija**

Valsts budžeta finansējums investīciju projektu īstenošanai resorā 2024.gadā plānots **5,8** milj. *euro*, tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **1,5** milj. *euro* apmērā. Paredzētais valsts budžeta ieguldījums investīcijām ir par 0,6 milj. *euro* jeb 10,9% lielāks, salīdzinot ar investīciju apjomu 2023.gada budžetā. Palielinājumu pamatā veido finansējuma izmaiņas ES politiku instrumentu un pārējās ārvalstu finanšu palīdzības līdzfinansēto projektu īstenošanai.

Ar resora investīcijām 2024. gadā tiks sekmēta tautsaimniecības attīstība un Latvijas kultūras piedāvājuma konkurētspēja ES un pasaulē. Tāpat tiks veikts ieguldījums valsts kultūrizglītības iestāžu infrastruktūras sakārtošanā, muzeju ekspozīciju izveidei un pilnveidošanai un kultūras mantojuma ilgtspējas nodrošināšanai.

**1. Profesionālās vidējās izglītības pieejamības celšana:**

*mērķis* – nodrošināt kvalitatīvu mācību vidi atbilstoši izglītības programmu prasībām, lai sekmētu kultūras nozares talantu attīstību;

*sagaidāmais rezultāts* – darba tirgum sagatavotāks jaunietis, kas ieguvis izglītību kvalitatīvā, modernā un mākslas un mūzikas izglītības specifikai pielāgotā mācību vidē.

1. **Kultūras mantojuma iestāžu infrastruktūras uzlabošana:**

*mērķis* – nodrošināt kultūras attīstību, pieejamību un saglabāšanu nākamajām paaudzēm;

*sagaidāmais rezultāts* – kultūras mantojuma iestādēs uzlabota un modernizēta infrastruktūra, tajā skaitā ekspozīciju pieejamība, kas nodrošinās kvalitatīvu un daudzveidīgu kultūras piedāvājuma pieejamību (tajā skaitā Nacionālā muzeju krājuma) plašai sabiedrībai un dažādām tās mērķgrupām, kā arī cels Latvijas kultūras konkurētspēju.

**3. Latvijas kultūras piedāvājuma konkurētspējas celšana:**

*mērķis* – uzlabot kultūras piedāvājumu, ceļot kultūras piedāvājuma kvalitāti, modernizējot un uzlabojot kultūras institūciju pieejamību dažādām mērķgrupām;

*sagaidāmais rezultāts* – Latvijas kultūras piedāvājuma kvalitātes paaugstināšana, nodrošinot kultūras institūciju tehniskā aprīkojuma pilnveidi un modernizāciju.

*mērķis* – veicināt kultūras mantojuma saglabāšanu, pārmantojamību un attīstību, popularizējot grāmatu lasīšanas veicināšanu

*sagaidāmais rezultāts* – uzlabots kultūras piedāvājums bibliotēkās, nodrošinot publiskās bibliotēkas ar pilnīgāku un aktuālāku grāmatu klāstu.

**4. Kultūras mantojuma digitālās infrastruktūras pilnveide:**

*mērķis* – nodrošināt sabiedrībai plašu viegli lietojamu digitālā kultūras mantojuma pakalpojumu klāstu;

*sagaidāmais rezultāts* – attīstīts kultūras nozares digitālais datu centrs un kultūras mantojuma digitālā infrastruktūra, pilnveidoti Latvijas Nacionālā arhīva IT procesi.

**24. Valsts kontrole**

Valsts budžeta finansējums investīciju projektu īstenošanai resorā 2024. gadā plānots **0,09** milj. *euro.* Paredzētais valsts budžeta ieguldījums investīcijām ir vienāds, salīdzinot ar investīciju apjomu 2023. gada budžetā.

Ar resora investīcijām 2024. gadā plānota pamatdarbības nepārtrauktības nodrošināšanai nepieciešamā pamatkapitāla iegāde.

**Valsts kontroles pamatdarbības nepārtrauktības nodrošināšanai nepieciešamā pamatkapitāla iegāde:**

*mērķis* – veicināt efektīvu, atbildīgu, sabiedrības interesēm atbilstošu un caurskatāmu publiskā sektora institūciju darbību;

*sagaidāmais rezultāts* – veiktas lietderības, atbilstības un apvienotās revīzijas sabiedrībai būtiskās jomās.

**28. Augstākā tiesa**

Valsts budžeta finansējums investīciju projektu īstenošanai resorā 2024. gadā plānots **0,1** milj. *euro.* Paredzētais valsts budžeta ieguldījums investīcijām ir par 0,03 milj. *euro* jeb 37,5% lielāks, salīdzinot ar investīciju apjomu 2023. gada budžetā.

Ar resora investīcijām 2024. gadā plānots nodrošināt Augstākās tiesas tiesnešiem un darbiniekiem atbilstošu darba vidi un tehnoloģisko nodrošinājumu darba pienākumu veikšanai.

**Tiesiskuma īstenošana, veidojot vienotu un stabilu tiesību piemērošanas praksi kasācijas instancē:**

*mērķis* – nodrošināt Augstākās tiesas tiesnešiem un darbiniekiem atbilstošu darba vidi un tehnoloģisko nodrošinājumu darba pienākumu veikšanai;

*sagaidāmais rezultāts* – Augstākās tiesas tiesneši un darbinieki darba pienākumus veic drošā, sakārtotā un ergonomiskā darba vidē. Darba pienākumu veikšanai tiek nodrošinātas nepieciešamās tehnoloģiskās iekārtas, kā arī nodrošināta nepieciešamo informācijas tehnoloģiju pieejamība.

**29. Veselības ministrija**

Valsts budžeta finansējums investīciju projektu īstenošanai resorā 2024. gadā plānots **3,8** milj. *euro* tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **0,005** milj. *euro* apmērā. Paredzētais valsts budžeta ieguldījums investīcijām ir par 10,8 milj. *euro* jeb 73,9% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā plānots nodrošināt Veselības ministrijas padotības iestāžu funkciju, uzdevumu pilnvērtīgu un savlaicīgu izpildi, kā arī nodrošināt onkoloģiskiem pacientiem kvalitatīvu ambulatoro un stacionāro aprūpi.

**1. Veselības aprūpes pakalpojumu pieejamība:**

*mērķis* – Nodrošināt Veselības ministrijas padotības iestāžu (Nacionālā veselības dienesta) funkciju, uzdevumu pilnvērtīgu un savlaicīgu izpildi;

*sagaidāmais rezultāts* – piešķirto līdzekļu ietvaros tiks nodrošināta (Nacionālajam veselības dienestam) – Medicīniskās informācijas uzkrāšana un apmaiņa starp pacientu un viņa ārstniecībā iesaistītajām personām, kā arī informācijas nodrošināšana par personām, kurām ir tiesības saņemt valsts apmaksātos veselības aprūpes pakalpojumus, nodrošinot informācijas sistēmas VIS (vadības informācijas sistēma) darbības pilnveidošanu, uzlabots un atvieglots norēķinu processs ar līgumiestādēm par sniegtajiem veselības aprūpes pakalpojumiem.

**2. Veselības aprūpes pakalpojumu onkoloģijas jomā uzlabošana:**

*mērķis* – Nodrošināt Veselības ministrijas padotības iestāžu (Nacionālā veselības dienesta) funkciju, uzdevumu pilnvērtīgu un savlaicīgu izpildi;

*sagaidāmais rezultāts* – piešķirto līdzekļu ietvaros tiks nodrošināta (Nacionālajam veselības dienestam) – Medicīniskās informācijas uzkrāšana un apmaiņa starp pacientu un viņa ārstniecībā iesaistītajām personām, kā arī informācijas nodrošināšana par personām, kurām ir tiesības saņemt valsts apmaksātos veselības aprūpes pakalpojumus, nodrošinot ar noteiktām slimībām slimojošu pacientu reģistra papildināšanu un uzturēšanu. Ar noteiktām slimībām slimojošu pacientu reģistrs ir valsts informācijas sistēma, kas satur datus par pacientiem, kuri slimo ar noteiktām slimībām. Saskaņā ar Ministru kabineta 2014.gada 11.marta noteikumu Nr.134 “Noteikumi par vienoto veselības nozares elektronisko informācijas sistēmu” 7.punktu PREDA jeb ar noteiktām slimībām slimojošu pacientu reģistrs tika uzsākta tā iekļaušana vienotajā veselības nozares elektroniskajā informācijas sistēmā (E-veselības sistēmā). Ar 2018. gada 21. maiju ar noteiktām slimībām slimojošu pacientu reģistrs iekļauts E-veselības sistēmā un ir nepieciešama tā uzturēšana un pilnveidošana.

**30. Satversmes tiesa**

Valsts budžeta finansējums investīciju projektu īstenošanai resorā 2024. gadā plānots **0,01 milj.***euro.* Paredzētais valsts budžeta ieguldījums investīcijām ir par 0,09 milj. *euro* jeb 89,8% mazāks, salīdzinot ar investīciju apjomu 2023. gada budžetā.

Ar investīcijām 2024. gadā, plānota datortehnikas un biroja tehnikas nodrošināšana.

**Satversmes tiesas funkciju nodrošināšana:**

*mērķis* – Satversmes tiesas datortehnikas, biroja tehnikas iegādes nodrošināšana;

*sagaidāmais rezultāts* – nolietotās datortehnikas, biroja tehnikas uzlabošana, atjaunošana.

**32. Prokuratūra**

Valsts budžeta finansējums investīciju projektu īstenošanai resorā 2024. gadā plānots **0,9** milj. *euro* tajā skaitā ES politiku instrumentu un pārējās ārvalstu finanšu palīdzības līdzfinansēto projektu īstenošanai **0,2** milj. *euro* apmērā*.* Paredzētais valsts budžeta ieguldījums investīcijām ir par 0,07 milj. *euro* jeb 9,1% lielaks, salīdzinot ar investīciju apjomu 2023. gada budžetā.

Ar resora investīcijām 2024. gadā plānots informācijas tehnoloģiju infrastruktūras attīstība prokuratūrai noteikto funkciju izpildes veicināšanai.

**1. Prokuratūras informācijas tehnoloģiju infrastruktūras attīstība Prokuratūras darbības stratēģijā 2022.–2027. gadam noteikto stratēģisko mērķu sasniegšanai un prokuratūrai noteikto funkciju izpildes veicināšanai (ietver: 1) 2023.gada prioritārais pasākums “Prokuratūras informācijas sistēmas ProIS attīstība un pilnveide, tehniskais nodrošinājums un tehnoloģisko risinājumu attīstība”; 2) 2020.gada prioritārais pasākums “Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana”; 3) prokuratūras struktūrvienību materiāltehniskais nodrošinājums; pavisam kopā 594 383 *euro*):**

*mērķis* – Prokuratūras informācijas tehnoloģiju infrastruktūras uzturēšana, pakāpeniska atjaunošana, pilnveide un nepieciešamā drošības līmeņa nodrošināšana;

*sagaidāmais rezultāts* – Tehniskā nodrošinājuma atbilstība informācijas tehnoloģiju pieejamības, integritātes un konfidencialitātes faktoriem.

**2. Projekta “Prokuratūras informācijas sistēmas attīstība – E-lietas 2. posms” īstenošana (kopā 222 610 *euro*):**

*mērķis* – E-lietas programmas turpmāka attīstība un pilnveide;

*sagaidāmais rezultāts* – Nodrošināti E-lietas platformas un ar to savienoto informācijas sistēmu papildinājumi, izstrādāti jauni koplietošanas risinājumi, paplašinot elektroniskas datu apmaiņas iespējas un veicinot pakalpojumu digitalizāciju. Veikti ProIS pilnveidojumi, kas nodrošina sistēmā pieejamo datu apmaiņu kopīgajā elektronisko lietu katalogā; veiktas ieviesto koplietošanas risinājumu izmantošanas un attīstības aktivitātes, nodrošinot un nostiprinot vienotu pieeju datu apmaiņā izmeklēšanas un tiesvedības procesu ietvaros.

**35. Centrālā vēlēšanu komisija**

Valsts budžeta finansējums investīciju projektu īstenošanai resorā 2024. gadā plānots **0,002 milj.** *euro.* Paredzētais valsts budžeta ieguldījums investīcijām ir par 0,5 milj. *euro* jeb 99,6% mazāks, salīdzinot ar investīciju apjomu 2023. gada budžetā.

Ar resora investīcijām 2024. gadā plānota pakāpeniska Centrālās vēlēšanu komisijas biroja datortehnikas atjaunošana.

**Datortehnikas atjaunošana:**

*mērķis* – nodrošināt pakāpenisku datortehnikas nomaiņu;

*sagaidāmais rezultāts* – pakāpeniska Centrālās vēlēšanu komisijas biroja datortehnikas atjaunošana.

**46. Sabiedriskie elektroniskie plašsaziņas līdzekļi**

Valsts budžeta finansējums investīciju projektu īstenošanai resorā 2024. gadā plānots **0,004 milj.** *euro*. Paredzētais valsts budžeta ieguldījums investīcijām ir par 0,003 milj. *euro* jeb 45,5% mazāks, salīdzinot ar investīciju apjomu 2023. gada budžetā

Paredzētais finansējums nepieciešams, lai nodrošinātu un atjaunotu iestādes materiāltehnisko bāzi, tajā skaitā datortehnikas iegādei, licenču iegādei un darba vietu labiekārtošanai.

**Materiāltehniskās bāzes atjaunošana darba nodrošināšanai:**

*mērķis* – nodrošināt darbiniekus ar datortehniku darba pienākumu veikšanai;

*sagaidāmais rezultāts* – nodrošināta darbam nepieciešamās materiāltehniskās bāzes atjaunošana: iegādāti datori un datorprogrammas, kā arī darba vietu labiekārtošana atbilstoši drošas un ergonomiskas darba vietas prasībām.

**47. Radio un televīzijas regulators**

Valsts budžeta finansējums investīciju projektu īstenošanai resorā 2024. gadā plānots **0,02 milj.** *euro*. Paredzētais valsts budžeta ieguldījums investīcijām ir par 0,01 milj. *euro* jeb 317,6% lielāks, salīdzinot ar investīciju apjomu 2023. gada budžetā.

Lai nodrošinātu materiāltehnisko līdzekļu iegādi, kā rezultātā tiks uzlabots un atjaunots materiāltehniskais nodrošinājums darbinieku pienākumu izpildei.

**Materiāltehniskās bāzes atjaunošana darba nodrošināšanai**

*mērķis* – nodrošināt darbiniekus ar datortehniku darba pienākumu veikšanai;

*sagaidāmais rezultāts* – nodrošināta darbam nepieciešamā materiāltehniskā bāze: iegādāti datori un datorprogrammas, kā arī darba vietu labiekārtošana atbilstoši drošas un ergonomiskas darba vides prasībām.