01. Valsts prezidenta kanceleja

Valsts prezidenta kancelejas darbības jomas:

Valsts prezidenta kancelejas galvenie pasākumi 2024. gadā:

1. nodrošināt Valsts prezidenta Satversmē un likumos noteikto funkciju izpildi un iesaisti iekšpolitikā, tajā skaitā drošības, demokrātijas un tiesiskuma, valsts pārvaldes jautājumos, tajā skaitā:

* nodrošinot Nacionālās drošības padomes un Valsts prezidenta militārās padomes darbību, kā arī koordinējot sadarbību ar valsts drošības institūcijām un Nacionālo bruņoto spēku struktūrvienībām;
* sagatavojot Saeimā pieņemto likumu izsludināšanu, kā arī likumu izsludināšanas apturēšanu, nodrošinot darbības, kas saistītas ar likumu atgriešanu Saeimā otrreizējai caurlūkošanai;
* koordinējot Valsts prezidenta likumdošanas iniciatīvu un likumprojektu izstrādi un nodrošinot to iesniegšanu Saeimā;
* nodrošinot tiesnešu zvērestu (svinīgo solījumu) pieņemšanu;

1. nodrošināt Valsts prezidenta izveidotās Valsts konkurētspējas komisijas darbību;
2. īstenot reģionālās darba vizītes sadarbībā ar valsts pārvaldes un pašvaldību institūcijām, fiziskām un juridiskām personām, nevalstiskām organizācijām un pilsoniskās sabiedrības pārstāvjiem;
3. īstenot Valsts prezidenta patronāžu Liepājai kā 2027. gada Eiropas kultūras galvaspilsētai;
4. nodrošināt mūsdienīgu un stratēģisku Valsts prezidenta komunikāciju ar sabiedrību, tai skaitā publiskās, audio-gida vadītās ekskursijās vismaz reizi mēnesī nodrošināt Rīgas pils pieejamību visām sabiedrības grupām un viesiem no ārvalstīm;
5. nodrošināt Valsts prezidenta valsts, oficiālās un darba vizītes, kā arī ārvalstu amatpersonu vizītes pie Valsts prezidenta, īpaši:

* organizējot vizītes ar uzņēmēju līdzdalību ekonomiskās konkurētspējas veicināšanai;
* īstenojot Latvijas kandidatūras uz nepatstāvīgās locekles vietu ANO Drošības padomes 2025. gada vēlēšanās lobija kampaņas vajadzības;

1. nodrošināt ārvalstu vēstnieku akreditācijas, Latvijas diplomātisko pārstāvju iecelšanu un citu valstu diplomātisko pārstāvju pieņemšanu un tikšanos;
2. nodrošināt Valsts prezidenta apžēlošanas tiesības izmantošanu;
3. organizēt ikgadējās Valsts apbalvojumu pasniegšanas ceremonijas, kā arī ar Valsts Heraldikas komisiju darbību saistītos pasākumus.

**Valsts prezidenta kancelejas izdevumu izmaiņas no 2022. līdz 2026. gadam**

**Vidējais amata vietu skaits no 2022. līdz 2026. gadam**

|  | 2022. gads (izpilde) | 2023. gada plāns | 2024. gada projekts | 2025. gada prognoze | 2026. gada prognoze |
| --- | --- | --- | --- | --- | --- |
| Vidējais amata vietu skaits gadā1 | 61 | 61 | 61 | 61 | 61 |
| *Tajā skaitā:* | | | | | |
| *Valsts pamatfunkciju īstenošana* | | | | | |
| Vidējais amata vietu skaits gadā1 | 61 | 61 | 61 | 61 | 61 |

Piezīmes.

1Tajā skaitā Valsts prezidents

**Politikas un resursu vadības karte**

**1. Valsts prezidenta darbības nodrošināšana**

|  |  |  |  |  |  |
| --- | --- | --- | --- | --- | --- |
| **Darbības mērķis: nodrošināt Valsts prezidenta darbību /** *Valsts prezidenta darbības nodrošināšanas likums* | | | | | |
|  | 2022. gads (izpilde) | 2023. gada plāns | 2024. gada projekts | 2025. gada prognoze | 2026. gada prognoze |
| **Ieguldījumi** | | | | | |
| **Izdevumi kopā,** *euro,* t.sk.:  **Vidējais amata vietu skaits** **kopā**, t.sk.: | **7 145 267** | **7 038 718** | **8 697 585** | **8 770 985** | **8 770 985** |
| **61** | **61** | **61** | **61** | **61** |
| 04.00.00 Valsts prezidenta darbības nodrošināšana | 6 769 062 | 7 038 718 | 8 697 585 | 8 770 985 | 8 770 985 |
| 61 | 61 | 61 | 61 | 61 |
| 99.00.00 Līdzekļi neparedzētiem gadījumiem izlietojums | 376 205 | - | - | - | - |

Prioritārajiem pasākumiem

papildu piešķirtais finansējums no 2024. līdz 2026. gadam

| Nr.  p.k. | **Pasākuma nosaukums**  ***Darbības apraksts******ar norādi uz līdzekļu izlietojumu***  Darbības rezultāts  *Rezultatīvais rādītājs*  Programmas (apakšprogrammas) kods un nosaukums | **Izdevumi,** *euro* /  rādītāji, *vērtība* | | | Pamatojums |
| --- | --- | --- | --- | --- | --- |
| 2024. gadā | 2025. gadā | 2026. gadā |
| 1. | **Latvijas ekonomiskās konkurētspējas veicināšana (vizītes ar uzņēmēju līdzdalību un lobija kampaņa Latvijas kandidatūrai uz ANO Drošības padomes (DP) nepastāvīgās dalībvalsts vietu)** | **366 000** | **408 400** | **408 400** | MK 26.09.2023. sēdes prot.Nr.47 43.§ 2.punkts |
| ***Īstenot Valsts prezidenta vizītes ar uzņēmēju klātbūtni un lobija kampaņas Latvijas kandidatūrai uz ANO DP nepastāvīgās dalībvalsts vietu Latvijas ekonomiskās konkurētspējas veicināšanai*** | ***366 000*** | ***408 400*** | ***408 400*** |
| Nodrošinātas vizītes ar uzņēmēju līdzdalību pasaules reģionos | | | |
| *Vizītes (skaits)* | *10* | *12* | *12* |
| Organizēti ar Latvijas ANO DP tematiskajām prioritātēm un Latvijas starptautiskajām aktivitātēm saistīti izglītojoši un informatīvi pasākumi Rīgā un Latvijas reģionos | | | |
| *Pasākumi (skaits)* | *10* | *10* | *10* |
| Izdota grāmata par Latvijas dalību ANO kopš 1991. gada | | | |
| *Tirāžas (skaits)* | *2* | *-* | *-* |
| 04.00.00 Valsts prezidenta darbības nodrošināšana | | | |
| 2. | **Valsts prezidenta komisija Latvijas zinātnes un ekonomiskās konkurētspējas veicināšanai** | **61 000** | **92 000** | **92 000** | MK 26.09.2023. sēdes prot.Nr.47 43.§ 2.punkts |
| ***Izveidot Valsts prezidenta komisiju Latvijas zinātnes un ekonomiskās konkurētspējas veicināšanai uzņēmējdarbības, inovāciju, zinātnes un izglītības jomās.*** | ***61 00*** | ***92 00*** | ***92 00*** |
| Radīti priekšlikumi(ekspertu ziņojumi) un pētījumi Latvijas snieguma uzņēmējdarbībā, zinātnē, izglītībā un inovācijās uzlabošanai, kā arī īstenotas starptautiska un nacionāla mēroga konferences un diskusiju cikli sadarbībā ar uzņēmējiem, sociālajiem partneriem, nevalstiskajām organizācijām, Latvijas pašvaldībām, izglītības iestādēm un zinātnes institūcijām | | | |
| *Pasākumi (skaits)* | *19* | *26* | *26* |
| 04.00.00 Valsts prezidenta darbības nodrošināšana | | | |  |
| 3. | **Neatkarīgo institūciju nomas maksas pieaugumam** | **1 222 055** | **1 222 055** | **1 222 055** | MK 26.09.2023. sēdes prot.Nr.47 43.§ 2.punkts |
| ***Nodrošināt nomas maksas pārrēķinu saskaņā ar Ministru kabineta 20.02.2018. noteikumos Nr. 97 “Publiskas personas mantas iznomāšanas noteikumi” noteikto kārtību*** | ***1 222 055*** | ***1 222 055*** | ***1 222 055*** |
| Nodrošināta būvju un infrastruktūras uzturēšana | | | |
| *Objekti (skaits)* | *5* | *5* | *5* |
| Nodrošināts nepieciešamais finansējums valsts iestāžu budžetos to funkciju veikšanai nepieciešamās infrastruktūras nodrošināšanai | | | |
| *Valsts iestādes (skaits)* | *1* | *1* | *1* |
| 04.00.00 Valsts prezidenta darbības nodrošināšana | | | |
| **Kopā** | | **1 649 055** | **1 722 455** | **1 722 455** | - |

Budžeta programmu paskaidrojumi

**04.00.00 Valsts prezidenta darbības nodrošināšana**

Programmas mērķis:

nodrošināt Valsts prezidenta darbību un funkciju izpildi saskaņā ar Latvijas Republikas Satversmi, likumu “Par Valsts prezidenta darbības nodrošināšanu” un Valsts prezidenta noteiktajām prioritātēm.

Galvenās aktivitātes:

1. sagatavot Saeimā pieņemto likumu izsludināšanu, kā arī likumu izsludināšanas apturēšanu, nodrošināt darbības, kas saistītas ar likumu atgriešanu Saeimā otrreizējai caurlūkošanai;
2. koordinēt Valsts prezidenta likumdošanas iniciatīvu un likumprojektu izstrādi un nodrošināt to iesniegšanu Saeimā;
3. nodrošināt Nacionālās drošības padomes un Valsts prezidenta militārās padomes darbību, kā arī koordinēt sadarbību ar valsts drošības institūcijām un Nacionālo bruņoto spēku struktūrvienībām;
4. nodrošināt tiesnešu zvērestu (svinīgo solījumu) pieņemšanu;
5. nodrošināt Ordeņu kapitula darbību, kārtot tā lietvedību, organizēt valsts apbalvojumu izgatavošanu, organizēt apbalvojumu pasniegšanu, kā arī glabāt nepiešķirtos valsts apbalvojumus;
6. nodrošināt Valsts prezidenta apžēlošanas tiesības izmantošanu;
7. nodrošināt Valsts konkurētspējas komisijas un Valsts Heraldikas komisijas darbību;
8. nodrošināt Valsts prezidenta ārvalstu vizītes un ārvalstu amatpersonu vizītes pie Valsts prezidenta, ārvalstu vēstnieku akreditācijas, Latvijas diplomātisko pārstāvju iecelšanu un citu valstu diplomātisko pārstāvju pieņemšanu, reprezentējot valsti starptautiski;
9. nodrošināt valsts un diplomātiskā protokola normu ievērošanu Valsts prezidenta darba kārtībā iekļautajos pasākumos;
10. organizēt ar Valsts prezidenta darba kārtību saistītos pasākumus sadarbībā ar valsts pārvaldes un pašvaldību institūcijām, fiziskām un juridiskām personām, nevalstiskām organizācijām un pilsoniskās sabiedrības pārstāvjiem, novērtējot iesaistīto personu sasniegumu un darba ieguldījumu Latvijas valsts labā;
11. informēt sabiedrību par Valsts prezidenta darbību, darba kārtību, lēmumiem un paziņojumiem;
12. pārzināt lietvedību un nodrošināt sociālās un citas garantijas personām, kuras ieņēma Valsts prezidenta amatu.

Programmas izpildītājs: Valsts prezidenta kanceleja.

**Finansiālie rādītāji no 2022. līdz 2026. gadam**

|  | 2022. gads (izpilde) | 2023. gada plāns | 2024. gada projekts | 2025. gada prognoze | 2026. gada prognoze |
| --- | --- | --- | --- | --- | --- |
| Kopējie izdevumi, *euro* | 6 769 062 | 7 038 718 | 8 697 585 | 8 770 985 | 8 770 985 |
| Kopējo izdevumu izmaiņas, *euro* (+/–) pret iepriekšējo gadu | **×** | 269 656 | 1 658 867 | 73 400 | - |
| Kopējie izdevumi, % (+/–) pret iepriekšējo gadu | **×** | 4,0 | 23,6 | 0,8 | - |
| Atlīdzība, *euro* | 2 621 748 | 3 234 297 | 3 243 423 | 3 263 423 | 3 263 423 |
| Vidējais amata vietu skaits gadā1 | 61 | 61 | 61 | 61 | 61 |
| Vidējā atlīdzība amata vietai (mēnesī)2, *euro* | 3 531 | 4 368 | 4 376 | 4 376 | 4 376 |
| Kopējā atlīdzība gadā par ārštata darbinieku un uz līgumattiecību pamata nodarbināto, kas nav amatu sarakstā, pakalpojumiem, *euro* | 36 908 | 37 000 | 40 000 | 60 000 | 60 000 |

Piezīmes.

1 Tajā skaitā Valsts prezidents

2 Tajā skaitā Valsts prezidenta atalgojums un reprezentācijas izdevumi un darba devēja valsts sociālās apdrošināšanas obligātās iemaksas.

**Izmaiņas izdevumos, salīdzinot 2024. gada projektu ar 2023. gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi - kopā** | **92 624** | **1 751 491** | **1 658 867** |
| *t. sk.:* | | | |
| Prioritāri pasākumi | - | 1 649 055 | 1 649 055 |
| *Latvijas ekonomiskās konkurētspējas veicināšana (vizītes ar uzņēmēju līdzdalību un lobija kampaņa Latvijas kandidatūrai uz ANO Drošības padomes nepastāvīgās dalībvalsts vietu)* | - | 366 000 | 366 000 |
| *Valsts prezidenta komisija Latvijas zinātnes un ekonomiskās konkurētspējas veicināšanai* | - | 61 000 | 61 000 |
| *Neatkarīgo institūciju nomas maksas pieaugumam* | - | 1 222 055 | 1 222 055 |
| Vienreizēji pasākumi | 30 000 | - | -30 000 |
| *Finansējuma pārdale no Finanšu ministrijas budžeta Rīgas pils Priekšpils un Austrumu piebūves projekta papildu pasākumu īstenošanai (MK 11.10.2022. prot. Nr.52 5.§ 24.15.p.)* | 30 000 | - | -30 000 |
| Citas izmaiņas | 51 750 | 91 562 | 39 812 |
| *Samazināti izdevumi prioritārajam pasākumam “Rīgas pils dārza labiekārtošana”* | 50 000 | - | -50 000 |
| *Finansējuma samazinājums, lai nodrošinātu Valsts un pašvaldību iestāžu tīmekļvietņu vienotās platformas izmaksu segšanu (MK 15.08.2023. prot. Nr.40 43.§ 52.1.p.)* | 1 750 | - | -1 750 |
| *Palielināti izdevumi Valsts eksprezidentu pensiju nodrošināšanai* | - | 91 562 | 91 562 |